
Laŭ mia promeso Ĉi liuj epilogaj 
diroj ne devas esti enuaj k kaprompaj.... 
Mi kutimas plenumi promesojn, libcre 
faritajn, sed ĉu estas eble paroli pri 
marksismo, ne devigante la leganton 
dormige cerbumi? Eble jes. Almenaŭ 
mi provos. Bonvolu aŭskulti jenan| 
anekdoton : 

Antaŭ dektri jaroj, ĉe la fondode SAT 
en Prago, mi havis la oka/on konatigi k 
interparoli kun K-do, kiujamde longe 
cstas profesoro pri mark.sismo. Dum nia 
inlerparolo li demandis : 

— Ĉu vi konas persone la aŭtoron de 
tiu serio da artikoloj, aperintaj en Espe- 
raniista Laboristo kŭn la titolo : « For la 
NeŭtralismonUksubskribitaj Sennaciulo ? 

Aplombe mi respondis, ke ne. Kaj por 
trankviligi mian konsciencon, mi diris 
al mi : nur saĝuloj ja konas sin mem. 

— Almenaŭ mi estas certa, ke li estas 
marksisto, aldiris mia interparolanlo. 

Verdire, kiam mi aŭdis tiujn vortojn, 
mia surprizo estis granda. Tiutempe mi 
eble jam ne estis leginta eĉ « La Ko- 
munistan Manifeston ». (iis tiam la soci- 
politikaj aŭtoroj, kun kies verkoj mi 
konatiĝis, eslis Bakunin, Kropotkin, 
Reklu, Grav k. a. anarkistaj leoriuloj. 
Forpasis relative multaj jaroj. La tutan 
verkaron de Marks mi funde nestudis; 
tamen el ĝi k pri ĝi mi legis multon. 
Malgraŭ tio mi ne kuraĝus diri, ke mi 
estas marksisto. Tion mi tute ne sciaskeĉ 
ne deziras scii. Starigante soci-politikan 
demandon, neniam mi ekhavas la penson 
traserĉi en la verkoj de Marks por trovi 
respondon. Mi havas la konvinkon,- ke 
neniu el la plej kompetentaj komentistoj 
de Marks povas prave havi la pretendon 
scii, kiuj estus la pensoj, la sinteno de 
ilia majstro antaŭ nuntempaj problemoj. 

Sendube estas interese scii preci/e, 
kiel okazas la ekspluatoprocezo de la 
kapitalo super la laboro. Tion montris 
Marks tre klare. Sed tia scio ŝajnas al 
mi nur flanka afero. Koni la kaŭzojn de 
malsano ne ĉiam sufiĉas por resanigi 
pacienton. Doni bonan recepton povas 
esti tute vana afero,' se la malsanulo ne 
scias, ne povas aŭ ne emas apliki ĝin. 
La persona, sugesta inlluo de kuracisto 
povasiafoje pliefikiol medikamento. En 


EPILOGE 

Marks ne estis marksisto. 

la vivo de I’ socioj psikologiaj faktoroj, 
senpezaj forloj ankaŭ ludasgravan rolon. 
Eĉ en ĥemia komponaĵo katalizaj 1 feno- 
menpj estas necesaj por ĝin modifi. Ĉu 
Marks, k ĉefe la t. n. marksistoj, taksas 
suliĉe alte tiajn faktorojn?Mi emas krcdi, 
ke ne. La klarigoj, kiujn ek/emple ili 
donas pri la lastatempaj okazintaĵoj en 
Germanio, ŝajnas al mi tute ne sufiĉaj, 
ne konvinkaj. 

En la antaŭparolo al « Naciismo » mi 
parolis pri la forto de ideoj k la Hitlera 
movado tre bone pravigas k ilustras tiun 
vidpunkton. En Germanio la socialisrna 
ideo jam forte penetris en la mensojn 
de f proletaro; sed la naciismo restis 
tamen tre forta, tial ke neniu partio 
penadis .ĝisradike detrui tiun ideon 
per laŭcelaj rimedoj. Sufiĉis do al 
lerta demagogo kunigi tiujn du ideojn 
(naciismo k socialismo) por starigi 
movadon, kiu donis al li la regadon 
super la lando. 

Sed ne estas mia intenco pritrakti nun 
tiun temon. Mi celas nur altiri denove la 
atenton de la SAT-anoj al tio, ke estas 
ĉiam danĝere akcepti iun ajn teorion, 
doktrinon senkomprene, blinde, lide al 
ĝiaj komenlistoj. Tia akcepto signas Ĉe 
la ano religieman spiritostalon. Kiam 
homoj sin demandas unue , ĉu ĉi tio aŭ tio 
konformas aŭ ue kun iu doktrino, ansta- 
taŭ senantaŭj uĝe esplori la realaĵon, la 
krudajn faktojn, tio estas signo de spirita 
malviglo k kondukas neevitebleal starigo 
denova religio kun novaj pastro-koment- 
istoj. Ekzemple, kiam sovetiaj teoriem- 
uloj komencis cerbumi por doni marks - 
isman pravigon pri la ekzisto de esp-o, 
estas nekredeble, kiom da sensencaĵoj 
ili eldiris, kiom da ridindaj skolastikaĵcj 
ili elpensis.... 

Ce la VIII-a Kongreso de SAT, kiun 
partoprenis pluraj sovetiaj K-doj , la SAT- 
anoj agis tre saĝe, akceptante unuanime 
aldonon al nia Statuto, laŭ kiu ni ĉiuj 
devaszorgi. ke niaj opinioj neniam fariĝu 
nediskuteblaj dogmoj. 

Se la marksismo difinisĝuste la vojon, 


1 Kalalizo , fenoineno, por kiu ŝlofo ellkas sur 
reakcion (naskas atl akcelas ĝiu), sen ke ĝia 
konsisto ŝanĝiĝu dum tiu reakcio. 


kiun nepre sekvos la homa socio, la venko 
de Hitler povas esti nur nelongdaŭra. Lia 
fajradetruadoal la mark^istaj libroj estas 
do tute vana entrepreno. Sed, sammo- 
tive, ne multe helpas al la sukceso de 
f marksismo la aserto, ke ĝi estas la 
vero, la sola, kiu devas esti oficiale k 
devige encerbigata.... 

Sur la propagandiloj, kiujn ni eldonis 
antaŭ dektri jaroj, mi relegas interalie 
jenon : 

« La ideala socio ne devenos tute preta 
el Revolucio, kiun kelkiuj prezentas al 
si kiel panaceon. Estas do nepre necese 
sin prepari, sin ekzercadi al la tasko de 
mondcivitanoj, forigante el si mem la 
nenaturajn naciecojn, kiujn la ŝtata, 
enlanda edukado metisdum nia infanaĝo 
en niajn kapon kkoron. SATcelas kutim- 
igi sian anaron al eksternacia sent-, 
pens- k agadkapablo. ĉi zorgas, pri la 
kreado* de spiritostato. kiu harmonios 
kun la estonta socio, kiam la perforto 
nuna, la ekonomiaj. lingvaj k ŝtataj 
limoj ne plu ekzistos. SAT celas krei 
sennaciecan popolon. » 

Mi ne scias, ĉu tiuj diroj estas aŭ ne 
marksistaj. Skribante ilin, tiam mi tamen 
estis bolŝeviko, ĉar partia membro-karto 
kuŝis en mia poŝo; tiam miaj samparti- 
anoj ne malaprobis tian « idealismon ». 
Ĉi ne ankoraŭ fariĝis herezaĵo. Hodiaŭ, 
rigardanteal la disigita laborista movado, 
certe neniu asertos, ke tia stato estas la 
rezulto de troa idealismo : ĉie regas 
suspekto, malamo, fanatiko, mensogo, 
fratbatalo. Tial, pretiĝante forlasi la 
gvidpostenon, mi emas memorigi al la 
K-doj la principojn, kiuj ekdela komenco 
signis al ni la vojon. Miaopinie, ili restas 
same taŭgaj hodiaŭ; ilicertigis la sukces- 
on de SAT dum multaj jaroj knurkiam 
fanatikuloj k « realistoj » volis ignori 
ilin, venis la disiĝo k malprospero. 

A1 tiuj, kiuj sin nomas marksistoj, mi 
volas memorigi, ke iun tagon, aŭdinte, 
ke ekzistas « marksistoj », Marks mem 
pikparole eldiris : « Mi almenaŭ neestas 
marksisto!... » La genia aŭtoro de « La 
Kapitalo » sendube jam ĉagreniĝe antaŭ- 
vidis, ke liaj instruoj fariĝos por kelkaj 
eliiaj disĉiploj dogmaj, senvivaj parker- 
aĵoj. E. L. 

La esperantistoj de Mnlnio aranĝos 
ĵaŭde, la 3-an de aŭgusto, antaŭkon- 
greson en sia urbo. Atentu do, Gek-doj 
vizitontaj Stokholmon okazede la X111-a 
Kongreso! Ni zorgos kiel eble plej bone 
pri senpaga tranoktejo por ĉiuj ekster- 
landanoj, kiuj anoncossin, k faros ĉion 
por agrabligi la restadon ĉi tie. La Parko 
del’ Popolo (la plej grandio/.a popolparko 


en Svedio) estos la ejo por la aranĝo. 
Proksimuma programo : 

* 

1. Kolektiĝo en la parko je la 18-a hom. 

2. Reprezeutunto ilela Kormtato salutas la gast- 
ojn. 

3. Keprezeutatojn de Malmo-aj laborislaj orga- 
nizoj salutparolas. 

4. Esperantista horo. 

5. Salutparoloj de eksterlandaj K-doj. 


r». Kolekliĝo en In restoracio. 

7. Parolado por esp-istoj k invititoj pri lah. 
esperantismo. 

Evenlualaj pliaj aranĝoj. Por K-doj, 
kiuj venos unu atl plurajn tagojn pli 
frue. ni bone aranĝos la restadon. Adreso 
de la Komitato : 

E. Sorman , Stureg. 9 , Malmd (Svedio). 




» > . V 

Ce la Laboristaj Esperanto-Asocioj. 



Tiu Kongreso oka/.is de 13/17 aprilo en 
Amsterdamo, en la konstruo « De Brakke 
Grond », konatn de multaj SAT-anoj. 
Cin vi/.itis pli ol 300 anoj; reprezenl- 
itaj estis 00 sekcioj kun sume proks. 
1 700 anoj. 8 sekcioj ne sendis reprezent- 
antojn. Memorige raportis la prezidanto, 
K-do- Faulhaber , en la malferma parol- 
ado, ke la nond>ro da anoj en la sekcioj 
kreskis per 000; ĉeestis 13 nova j 
sekcioj unuafoje ĉi liun kon- 
greson. 

Starigitaj estas Ekzamena 
Komilato, provincaj dislriktoj, 
federacia konsilantaro k gazel- 
ar-servo. Eldonitaj estas lerno- 
libro por komencantoj; slud- 
libro « La konsilanto»; bisloria 
librelo (en kunlaboro kun SAT) 

« La Gvidilo ». lus aperis propa- 
ganda maja n-ro de « Lab. Esp- 
isto » kun eldonkvanto de G0 mil 
ek/.-oj. 

La kongreso estas buŝe salut- 
ita de reprezenlantoj de la Lab. 
Sporlligo (NASB), Liberpemula 
Societo (I)e Dagerood), Inter- 
nacia Kontrainnilita Asocio (IAMV), /. /'. 
E. 7. T. (holanda sekcio de transportlab. 
esp-istoj) k Societo por blindaj esp-istoj k 
letere de pluraj sindikatoj. Ok leteroj el 
div. landoj tralis la kongreson. 

Okazis 4 kunsidoj. La unua estis*plej 
grandparte okupita per la malfermo k 
salutoj, en la aliaj, gravaj proponoj estis 
serioze pritraktataj. Escepte negrava 
incidento dum pritrakto de la raportoj, la 
kongreso montris preskaŭ unuanime sian 
inklinon al daŭrigo de konstrua laboro 
laŭ la nuna formo. La opozicio, kiu lnŭ 
decido de la unua kongreso de IPE en 
Berlinoklopodispenetriporskismigacelo 
en la Federacion, k prezentis tiucelajn 
proponojn, plene malsukcesis. Estis vere 
iom kompatinde konstati, kiel la opo/.i- 
ciuloj klopodis defendi — vane — siajn 
proponojn k starpunkton. 

ĉu ili ankoraŭ post ln kongreso iris 
hejmen kun la konvinko, ke IPE povus 
ulili al la klasbatalo, iaŭ sia strukluro, k 
ne kun tiu ekkono, ke nia mova<lo, ke 
SAT estas, laŭ sia fundamenta konceplo, 
pli perspektivohavaj? 


La kongreso aprobis la raporlojn k la 
buĝeton. kiu sumiĝas je G 000 guldenoj. 
La proponoj por nuligi la Apeblornan 
rezolucion, prezentilaj <le la opozicio, ne 
estis pritraktataj pro akcepto <le ordo- 
propono. 

La propono <le la estraro rilale al 
« Sennaciulo » estis akceptata per 1310 
voĉoj kontraŭ 138. Deposl la 1-a de 


julio proksima, la anoj do ricevos sin- 
sekve ĉiumonale « Lab. Esp-isto » n k 
« S-ulo» n. « L. E. » do fariĝos monata 
organo. 

La ceteraj proponoj, kiuj precipe estis 
internaj, trovis plenan atentonĉe la kon- 
greso. Ĉe V. A. B. A. k S. A. R. O. V. 
(railio-societoj) ni klopodos akiri dis- 
aŭdigon de esperanto-kurso k komu- 
nikoj. - 

La malnova estraro estas reelektila 
esceple K-do Krijt , kiueksiĝis kielestrar- 
ano. Novelektita estas K-do de Lange. 
Per instiga parolado al la kongreso, ke 
ni sukcesu daflrigi niajn Iaborojn favore 
al nia movado, K-do Faulhaber fermis la 
kongreson. Kiel kongresa urbo por la 
proksima jaro estas elektita Antverpeno, 
laŭ invito <le la tieaj Gek-doj. Okazis 
dum la kongreso apartaj kunsidoj de 
ITett, SAT-anoj, sovetamikoj k soc. 
frakcio. 

La 16-an vespere okazis interfratifja 
vespero bonege vi/.itita. Gi tiu aranĝo 
havis speciale kontraŭmilitan karak- 
tcron. Prezentata estis la fiimo « Nenies- 


lando ». En tiu tilmo diversnacianoj pro 
milita sorto eslas kune, sed apenaŭ 
povas interkomprenigi sin. Ili eslas vik- 
timoj <le la milito. Fine pro la milito 
preskaŭ freneziĝintaj, ili ekmarŝas por 
kontraŭbatali la militon.... Milito... kial? 
por kio?.... 

En tiu aranĝo kunlaboris /. V. <4. 0. 
(Insliluto por lab. klerigo). La tulo restos 
longe en la memoro de 1’ ĉeest- 
intoj. Kaj nun... antaŭen! 

La sekreiario. 

0 m • 

13-a Kongreso de F. E. 0. 
en Ljono (Lgon). 

Ci liu kongreso oka/.is la 
15-17. aprilo. Partoprenis ĝin 
33 Gek-doj. Reprez.entitaj estis 
13 grupoj k la belga sekcio. 

Pri la agado lastjara ni cilas 
el la estrara raporto : Fine de 
decembro 1932 FEO havis 517 
membrojn en Francio, 124 en 
Belgio k 29 en Svisio, sume <l<> 
670. < iis20.2. 33estis91 novaliĝ- 
oj; sekve reala stato de 7G1 mem- 
broj. Nur unu jaron post Ia skismo tiu 
rezullo certe estas kontentiga. En 1931 
forlasis la asocion pro la skismo ĉ. 200 
membroj; alitlanke la « socialisto » Cha- 
marre (vd. « S-ulo » n n-ro 404) fondis 
aparlan « Komitaton » eksler FEO. En 
Belgio apartiĝisla Lieĝadislrikto; tamen 
per kontraŭagado FEO sukcesis jam res- 
tarigi 3 grupojn en tiu regiono. Novaj 
grupoj en 1932 en : Angers, Drancv, 
Laon, Lille, Neuves-Maisons k Bor- 
dea«x. Restarigitaj grupoj en St-Denis, 
Ĝenevo. Alĝer. Nia infiuo konsiderinde 
kreskis per pliigo de 1 abonantoj k 
ponumera vendado de « Travailleur 
Espĉrantiste » (Esp. Laboristo). Spe- 
ciala sistema propagandlaboro estis 
farata en sindikataj medioj (K-do Paris 
organizis tiun fakon). Korespondkurso 
de 1' asocio (K-do Robert) funkciis en 
sama amplekso kiel antaŭjare. 232 per- 
sonoj komencis lerni laŭ tiu kurso. Eslis 
farataj 600 alvokoj (2(X) pli el antaŭjare) 
engazetojktp. Kursoĉe la supera Labor- 
ista Instituto deC. G. T. (Parizo). 

La agadraporto de la estraro estis- 

akceptata, post diskuto suliĉe profunda, 
per 322 voĉoj (inandale donitaj) kontraŭ 
5, ĉe t2 sindetenoj. La (inanca raporto 
estis akceptata posl kriliketo pri nesu- 
fiĉe bona funkciado de 1’ kontrolkomi- 
siono. 

Inter div. proponbj rilate propagand- 
on, gazeton, aliĝoii, instruadon, kiuj 
estis akceptataj plimalpli modilite, trov- 
iĝis tiu pri la deviga abono de 1' anaro 
al « S-ulo » laŭ la iniciato prezentita ĉe 
la lasta SAT-Kongreso. Tiu propono, 
subtenita de la pariza delegito, estis 
malakceptata preskaŭ unuanime de la 
ceteraj grupoj, ĉefe pro la altigo dc 
1’ kotizo trudata per tia decido. 

La kongreso tiniĝis, akceptinte pro- 
testrezolucion kontraŭ la Hitlera reĝimo 
k komisiinte la Parizan grupon elekti la 
novan estraron k ankaŭ novan sekreta- 
rion, pro tio ke K-do /Caŝon ne plu 
akceptas tiun postenon. 

Okazis la 15-an de aprilo salutvespero 
kun festeto, kiu estis bone vizitita. Post 
la Ial)orkunsidoj oni ekskursis al so- 
cialiste estrata komunumo Vilerban (Vil- 
leurbanne) kun belaj modernaj kons- 
truoj, realigoj de la soc. urbestraro. 

La jarkunveno 

de 1' ('choslovnkia Ligo de Lab . Esp-istoĵ 

okazis la 9 aprilo en / } rago. La orga- 
nizo estas malgranda ksame Ia rezultoj. 
Tamen ne mankas skismigaj provoj, 
kvankam la nombro daanoj estas nur 130. 
Kunvenis li delegitoj el 5 lokoj, kiuj 
decidis transdoni la centron al la grupoj 
en Plzen . 

La Ligo helpis dum la ITF (transport- 
lab.) kongreso, kiu okazis <lum somero 
1932 en Prago, per ekspozicio k gvid- 
ado tra la urbo dum ekskursoj. Dum 
la jaro fondiĝis nova organizo en Ĉebo- 
slovakio por germanlingvanoj. Tion oni 
ne povis malhelpi. ĉia organo estas tiu 
de la aŭstriaj K-doj. 

La Ligo sukcesis eldoni ĉehlingve la 
broŝuron « La Lab. Esperantismo », 
kies tradukon prizorgis K-doj el lagrupo 
« Kulturo » en l 3 lzen. La hektografila 
« Bulleno » aperas regule 10-foje dum 
la jaro, verkita en esperanlo, k kunĉefiu 
propajjanda pnĝo. 

Venis propono aliĝi al IPE, kiun sub- 
tenis unu delegito. Konlraŭe ĉiuj aliaj 
subtenifj proponon resti sendogmeca, 
nepolitika organizo. La adreso de la 
Ligo estas liu de Iv-do J. 1’elcman, Slad- 
kovskĉho 20, III, Plzen, Ĉefioslovakio. 

★★★★★★★★★★★★★★★★★★★★★★★★★★*★ 


Notu la novajn postcekajn kontojn 
por viaj pagoj : 

ltruxelleK n-ro :t»0 100. 

Kopenliairo n-ro 4 900. 

I.ei|>7.ig n-ro «•; f 40. 

Stoekliolm n-ro 74 153. 

VVlen n-ro B-109 00«. 

Zagreb n-ro 4« 418/ 

Ziirlcli n-ro Vl 11-200 49. 

ciuj je nomo de SA T, 23, rue Boyer, Paris 20. 


Komuniko de la Driekcio. 

Pri In Jarlihro. 

Hicevinte de kelkaj K-doj informpetojn 
pri la dato de apero de la nova Jarlibro , 
ni bedaiirinde devas sciigi, ke en la nunaj 
cirkonstancoj estas neeble pensi pri baldaŭa 
aperigo de la Javlibro . Ni posedas ankoraŭ 
tre limigitan kvanton da ekzempleroj el la 
Jarlibro por 1932, je la dispono cefe al 
tiaj novaligantoj, kiuj eslas izoluloj en siaj 
lokoj k ne havas eblon konsulti la Jarlibron 
ce aliaj K-doj. 

Cefa kialo por proln % asto de la eldono 
estas la tnona /lanko. Tamen ankuŭ alia 
molivo nuntempe rnalrekomendas la tujan 
aperigon . Cu la Jarlibro en ĉi tiu momento 
povus esti tia, kia gi devas esti : fidinda 
konsultilo? Ni opinias, ke ne. Cu anoj cn 
Germanio (en la lando , kie ni ĉiam havis 
la plej grandan nombron da anoj, esreptc 
Sovelion por unu jaro) k kiuj dezirus 
enpreson de siaj nomo k adreso en la nunaj 
cirkonstancoj? Tio validas eĉ por la kazo, 
se ni aperigus nur la adresojn de perantoj. 

Kun la paso de la tcrnpo — ni tarnen ne 
perdu la esperon — lasituacio povos ŝanĝ- 
iĝi. ^iuj ja konsenla*, ke nia Jarlibro 
havas valoron nur, se en ĝi troviĝas adrcsoj 
el kiom eble plej da regionoj (k ne nuraj 
matrikuloj aŭ x-signoj). 

Ni. petas kpmpreneman konsideradon ĉe 
la malpaciencemuloj ! 


Flekto <Ic Plcnum-lvoinituto 

La 5-an de majo finiĝis la limtcmpo fiks- 
ita por propono de kandidatoj por nova 
P. K. Gis tiu dato la SAT-anaro el neniu 
loko en la mondo prezentis kandidatojn. 
La afero restas do nesolvita, k ni tial pti - 
longigas la limtempon por prezenlo dekan- 
didatoj, ĝis... troviĝos rondo, kiu akccptos 
starigi en sia urbo la novan P. K. ĉiuj 
rondoj estas pelataj repritrakti ĉi tiun 
problemon. 


I Aperis specialnumero 

. Dukolora, bele ilustrita, 16-paĝa. | 

Kun unuamajaj artikoloj, voĉoj el | 
Germanio k multaj aliaj interesai | 

, legaĵoj. 

| Legu k legigu ĝin. Zorgu pri ^iu <lisvftstigo! % 
♦ Prezaro : ♦ 

1 ekz. 1.80 fr. fr., 


| 5 ekz. 6 — 

X ĉiu plia deko 9 fr. 


10 ekz. 10.50 fr. fr., 
20 ekz. 19.50 — 

Deziresprimo. 

« 

A1 la Plenum-Komitato. Parizo. 

Ni SAT-anoj en Dortmund deziras. 
ke la Amsterdamaj K-doj konsistigu la 
estonlan Plenumkomitaton k Direkcion 
de SAT. 

18.4.1933. La komisiisto: //. Falkenherr (10 084). 


Tra la esperanta 

gazetaro. 

Trafis nin la n-ro 13 de « Esperanto- 
Lando », gazeteto eldonita en Usono en 
angla k esp-a lingvoj. Sur la 4-a paĝo 
troviĝas vere tre strangaj, aŭ pli ĝuste, 
amuzaj diroj de G . Savil pri la skismo, 
okazinla en la lab. esp. movado : « La 
komunistoj malsukcesinte konkeri SAT 
k komunistigi ĝinprovisĝindetrui.SAT- 
gvidantaro siailanke perraesis kontraŭ- 
revoluciajn (laŭ Marks) arlikolojn en sia 
oliciala organo « S-ulo ». Tiel ili oferis 
al la opozicio ŝancon k argumentojn por 
fondi, antaŭtempe, unupartian k al SAT 
rivalau organizon.... » Sendube G.S. ne 
scias, ke ekde sia fondiĝo troviĝas en 
SAT anarkistoj, kiuj ne estas marksisloj 
k ankaŭ I.S.K.-anoj, kiuj asertas, laŭ 
Nelson, ke la marksismo estas tuteerara. 
Sed, se G.S. volas, ke nur marksistoj 
treviĝu en SAT, li ankaŭ devus ditini la 
veran, la sole aŭtenlikan tipon de 
marksisto. Ni ja konas almenaŭ dekon 
<la « marksistaj » skoloj. Kiam teologoj 
disputas pri la biblia enhavo, ĉiu opi- 
nias pli bone ol aliaj kompreni ĝin. 
Estas al tia problemo nur unu solvo: 
imite al la katolikoj elekti ian papon, 
kiu, inspiritede la diiĝinta Marks, donos 
la sole ĝustan respondon al la pridis- 
kulataj demandoj. A1 G.S. ni do diru, 
ke la gvidantaro de SAT honesle aplikis 
la Statuton, antaŭe aprobitan per refe- 
reudumo de grandega plimulto. 

Kiu estus kredinta anlaŭ unu jaro, ke 
S-roJung, la direktoro de « Heroldo », 
iam solenus en sia gazeto la 1-an de 
hinajo : « Festo de Laboro»?! Sed jes ja, 
S-ro Jung estas lernema disĉiplo, kiu 
komprenas la signojn de 1’ tempo : 
llitler leĝigis la « feston de laboro » k 
T. Jung subite malkovras sian korin- 
ldinon por la laborista Ligo. « La labor- 
istaro tutmonda ne povus elekti ai si pli * 
laŭgan tagon por festi la laboron », 
komenciĝas fie hipojtrita alvoko (frunt- 
paĝe en la n-ro 722), kiu havas kiel 
ceion almozumi mondonacojn, — kom- 
preneble ue por la komercista poŝo de 
L, sed por la miloj <ia senlaboraj man- 
k kaplaborisloj » esp-istaj, kiuj bezonas 
ricevi per tiu mono la sendependan (??) 
organon de V esp. movado. Sciu, ke en 
« Her. » la aresto al kelkmiloj da marks- 
isloj estas konsiderata kiel neatentinda 
bagatelo, kvazaŭ « akcidento »; niale : 

« hodiaŭ la situacio en Germ. estas pli 
trankvila k pli sekura ol antaŭe... » (!) 
insistas ripete S-ro Jung, la novebakita 
'inuamaj-entuziasmulo. Kia komediaĉo! 

.« Esgeranto » (fienevo) solenis la 
jubileon de la 25-jara ek/.isto de U.E.A., 
en la 28. aprilo 1933, per historiresumaj 
irtikoloj k rcpreso de artikoloj de la 
fondinto, II. Hodler. La plej gloraepoko 
le U.E.A miaopinie estis la dummilita. 
l iam la asocio kreis helpservon, kiu 




















\ 


88 


s, 

SENNACIULO 


« krom morala gajno havis ankaŭ mate- 
rian sekvon, tiel ke la Asocio povis tra“ 
pasi la jarojn 1914-1918 sen notinda 
perdo, La revuo Esperanto aperis dum 
la tuta milito (escepte dum aŭg.-dec. 
1914) malgraŭ ĉikanoj ĉiaspecaj. » 

Kaj jen Hodler-cilo (presita unuafoje 
en majo 1910), kiu montras la klarvidon 
de tiu esperantista gvidanto k lian kom- 
prenon pri la valoro de komuna lingvo 
por la vivo de tutmondaj organizoj : 
« ... I)um la internaciismo kunigas 
nacianojn k penas faciligi iliajn interrilat- 
ojn, sin apogante anlaŭ ĉio sur la nacioj , 
konsiderante la naciojn kiel la ĉefajn 
organojn de ĉia inlernacia organizo, la 
esperantismo kunigas homojn \ ĝi ignoras 
naciecon, lingvon k rason.... » 

« La Mondo », monata organo de la 
Sanĥaja Esperantista Ligo, prezentas al 
ni en sia n-ro 3/4 per foto la anojn de la 
fondkongreso de 1' nomita Ligo. Laŭ tiu 
bildo k laŭ la titoloj de kelkaj artikoloj, 
ekz. pri la sovelia esp. movado, ni opinias 
rajti konkludi, ke temas pri proleta 
eldonaĵo. Certon ni tial ne havas, ke la 
plej granda parto de T enhavo estas ĉin- 
lingva. Estas ankaŭ multe da spaco dedi- 
ĉita al lingvaj studoj. Ni trovis jenan pri- 
pensigan sciigon en ĝi : « Kiam en Brita 
Hindio oni projektis potencan radiosta- 
cion, oni lasis la projekton. Pro kio? i^ar 
en lokoj, kies loĝantoj povus aŭskulti la 
disaŭdigon de tiu ĉi stacio, oni parolas 
en cent sepdek diversaj lingvoj. » La 
legantoj mem konkludu. 

« Laborista Esperantisto » (Neder- 
lando) aperigis en sia mez-aprila n ro 
fruntartikolon de K-do Lanti: « Ameriko 
ekzistis jam antaŭ Kolumbo » en holanda 
lingvo. Tiun ĉi artikolon la Eederacio 
de Nederl. Lab. Esp-istoj aperigis ankaŭ 
kiel apartan broŝuron por sia propa- 
gando. Tre varbelika estas la unuamaja 
n-ro de « L.E. » kun abundo da eltiroj 
el leteroj esp-istaj ricevitaj el mullaj 
regionoj de la terglobo. Plie enestas 
salutoj de fakunuiĝoj nederlandaj al la 
esp-istaro okaze de la lab. Majo, k multo 
alia. 16-paĝa estas tiu n-ro. 

Aperis en marto la 1-a kajero de 
« Politika Sociala Revuo 1 », franca laŭ 
prezentmaniero ^k enhavo, impona per 
sia amplekso, serioz-impresa per la 
nomaro de 1‘ gvidkomitalanoj (pluraj 
universilataj profesoroj). La redaktoro 
estas G. \Varinghien. Programo : liveri 
al la klera publiko seriozajn k dokument- 
itajn studojn pri ĉiaj problemoj de la 
socia vivo. Absolute sendependa kontraŭ 
la partioj, religioj aŭ nacioj, tamen... 
pli favora al ĉio, kio proksimigas k 
kunigas la naciojn, ol al tio, kio disigas 
ilin. La tradukoj (ĉar temas nur pri tra- 
dukoj^en la unua kajero rilatas nurfranc- 


1 80 pĝ., fnrm. 15x25 cm. f trimonala. Jarabonn 
40 fr. fk. Admin. Librejo Felix Alcan, 108, Bould 
Saint-Germain, Paris~6. 


ajn aŭtorojn; ili estas trafe elektitaj. 
Nefrancojn precipe interesos la artikolo 
de Siegfried pri la franca karaktero 
vidalvide al Ja moderna mondo. Sed ĉio 
alia ankaŭ estas interesa. 

Lingve ni notis preferojn de V rcd. por 
internaciecaj, sed pli longaj formoj : 
socialo (anst. socio), ekdnomiko (anst. 
ekonomio en la senco de sciencos, la 
formon « deper » (p. 47) post pasivo 
anst. la klasika «de ». Preseraroj bedaŭr- 
inde estas sufiĉe multaj. ( Daŭrigota .) 

★★★★★★★★★★★★★★★★★★★★★★★★★★★★ 

lli kritikas alies pekojn 

k ne vidas la proprajn. 

En la 5-a n-rode « La Socialisto »estas 
artikolo, en kiu la okazintaĵoj en Ger- 
manio estas iom pritraktataj. 

« ... estiĝis interne de la laborista 
klaso tiu bedaŭrinda fratbatalo, kiu sen- 
dube fornaŭzis grandan parton de la ger- 
mana popolo, eĉ de la proletaro. Sub la 
atakoj de dufronta mensogmilito, sub la 
duflanka « ponardpuŝlegendo » k line sub 
iuj taktikaj eraroj de la estraro la social- 
demokrata partio ruiniĝis. Kio estis bez- 
onata : la unueco, ne estisTatingebla.... » 

Sed en la sama artikolo estas propa- 
gandate pri starigo de socialista esp-a 
internacio. « La Sociaiisto », imite al 
« Internaciisto », fariĝis skismiga organo 
en la lab. esp. movado. 
★★★★★★★★★★★★★★★★★★★★★★★★★★★★ 

EL HITLERIO 

« Nia SAT-rondo ankoraŭ vivas. Ni 
kunvenas ĉiusemajne, regule ŝanĝante 
la ejojn. Okazis ĉe du K-doj hejmtra- 
serĉoj per la policistaro. Unu K-do estas 
transportita en « internigejon », kie li 
nun estas depost 6 semajrioj. Multaj 
libroj, speciale kontraŭmilitaj, estas kon- 
fiskitaj. Niaj korespondaĵoj el ekster- 
germanaj landoj, ĉefe el Sovetio, pruvas 
al ni, ke la Gek-doj ekster llitlerio ne 
estas ĝuste informitaj pri la vera situacio 
en Germanio. Ni avertas tial ĉiujn Ge- 
k-dojn esti singardemaj dum interkores- 
pondado kun germ. K-doj. ĉar la lcter- 
sekreto ne plu ekzistas ĉe ni. Samtempe 
ni petasla ekstergerm. SAT-anojn atent- 
igi la sovetiajn Gek-dojn, ke ili ne plu 
rekte skribu al siaj gcrm. amikoj ĉar aliel 
ili endanĝerigas ĉi tiujn. Spite ĉio ni ne 
malesperas; la nacieca febro, kiu nun 
malsaĝigas la popolon, nedaŭros eterne, 
Almenaŭ ĉiu devas lerni el la okazint- 
aĵoj ; la lab. partioj Iro komplezis al la 
naciismo. Vivu SAT! » 

♦ Nederl. Fabriklaborista ♦ 

| Unuiĝo. 4.50 gd. , 

Interfratiĝa vcspero F. L. t 

E.-Kongreso. 15.05 gd. ♦ 


Voĉo el Germanio. 

... /5-T-33. 

Leginte en unu el la laslaj n-roj de 
« S-ulo », kc nialandaj geanoj ne sendas 
konkretaĵojn, mi nun plenumas mian 
devon al nia organo. Per malmultaj 
linioj mi prezentos bildon pri la situa- 
cio; kompreneble mi ne povas subskribi 
per mia nomo nek matrikulo. 

La 5-an de marlo okazis la tutregnaj 
balotoj. La 9-an sammonate la naciso- 
cialistoj transprenis ĉi-loke (Bavario) la 
potencon. Tio okazis jcne : ili surpriz- 
atake okupis la domon de la socialde- 
mokrata gazeto, detruis komplete ties 
kompostejon, ruinigis la plej multajn 
presmaŝinojn, elrabisla direktorloĝejon, 
ktp. Plie, ili ekarestis amase proletojn 
k ankaŭ etburĝajn, ja eĉ burĝajn per- 
sonojn. Ili atakis ĉiujn judajn komercajn 
entreprenojn. La kontraŭjuda atako 
cetere finiĝis en la sama tago, en kiu 
ĝi estis komencita — laŭdire venke, sed 
laŭsperte — liaske. Ili kaptis k forkon- 
dukis la marksistajn gvidantojn k funk- 
ciulojn k bategadiŝ ilin. Ili instalis 
internigejon (koncentrigan kampadejon) 
en Daĥaŭ, kien la kaptitoj estas forigitaj. 

La « nacia revolucio » ĝis nun nenion 
efektivigis, escepte solenojn k lestegojn, 
por ne forgesi pri la plikariĝo de pres- 
kaŭ ĉiuj vivrirnedoj. Neniu banko, neniu 
minejo, neniu granda magazeno nek 
industria entrepreno estas « naciigita » 
(ŝtatigita) nek forprenita ke la posed- 
antoj. Vere la nacia revolucio ĝis nun 
« liberigis » nur la etburĝajn vendejojn, 
kiuj delonge jam estas malutilaj al la 
socio. La nuna nacisocialista movado 
nur estas rimedo por la freneziĝinta 
etburĝaro por kontraŭbatali la judan 
konkurencon. 

Kial la faŝismo en Germanio tiom 
povis sukcesi? Mi respondas, ke la ger- 
mana proletaro staris plej grandparte 
sub la gvido de « laboristaj gvidantoj », 
kiuj depost 1914 ĉiam pli burĝiĝis k 
perdis la kontakton kun la mizerstata 
laboristaro. llia ĉefa tasko estis kontraŭ- 
batali la partion malriĉulecan, la kom. 
partion. Gerte ĉilasta ankaŭ multe erar- 
is, sed almenaŭ ne estis perfida kon- 
traŭ sia klaso. Nun ne estas tempo por 
juĝi pri tio ĉio. Tempo nun estas por 
provi gardi la lastajn eblojn por kon- 
traŭstari la bestiĝintan nacisocialismon. 

Jen kelkaj veraj bildoj pri la bruteco 
de la « liberigantoj » : Miloj da sim- 
pluloj troviĝas en la karceroj k koncen- 
trigejoj, kie iliplej krueleestas bategataj. 
Centoj el la kaptitoj simple « malaperis » 
aŭ « dum forkuro » estas pafmorligilaj. 
El lokaj (komunistaj) gvidantoj estas 
mortigitaj K-do Gotz, distriktestro, k 
K-do Dresel, parlamenta frakcieslro, 
kiu laŭ gazetaj sciigoj « memmortigis » 


1 A1 neahonrtntoj de « Scnn. Kevuo • ni sciigas, 
ke en la ĉi-monaUi n-ro de liu revuo aperis uiultaj 
ekstrakloj el leteroj de ^erm. K-doj sub la titolo 
• Voĉoj el Germanio •. (Vd. la anoncon sur p. 87.) 

sin. K-doj Hirŝ k Olŝevski estas mortige 
batvurtUitaj.K-do Baimler,partigvidanlo, 
!au gazetsciigoj « fugis ». Kien? (lu li 
eslas mortigita aŭ vere sukcesis forkuri, 
mi tion ne scias. K-dino Knodler, edzino 
de anlaŭurba urbparlamenlano, en la 
esplor-arestejo « memmortigiŝ » sin j>er 
pendigo. Multaj el la memmortigoj certe 
estas oficialaj informoj nur por kaŝi la 
veron, ke la bruteco de la « liberiga » 
nacia revolucio postulis viklimojn por 
komplezi la sangavidon de ĝiaj adeptoj. 

E1 la gvidanloj de la sociaidemokratal 
partio, « Regna Standardo » k ankaŭ 
ĉiuj aliaj soc. dem. organizoj la plej 
multaj estas kaptitaj k troviĝas en la 
koncentrigejoj. Se liu ilia sorto ne estus 
ero en la vico de la persekutoj de I' fa- 
ŝismo k tial en sia rekta konsekvenco 
balo konlraŭ ni proletoj ĉiuj, ĝi vere k 
sincere estas plenmerita. 

Rilatenian lingvan movadou same ĉio 
estas malhelpata. Laŭsciige ĉe la LLA- 
estraro inulto estas konliskita, « Arb. 
Esjjerantist » k « Isto » estas malpermes- 
itaj; la distriktoj k grupoj nur pene 
povas laboreli. Certe ĉe S.E.A. la mal- 
faciloj estas samgradaj kiel ĉe L.E.A. 
En nia distrikto unu LEA-grupo estas 
arestita ĝis la lasta membro, el aliaj 
grupoj mullaj K-doj estas enkarceroj. 
La unuan de majo la laboruloj devige 
manifestaciis, ĉar forreslanle de la mani- 
festacio, ili estusperdontaj sian laboron. 

La Gek-doj, kiuj koresjiondas kun 
nialandanoj, bonv. nepre ne skribi 
endanĝerigajn sciigojn k nepre akurate 
k lcgeble siajn adresojn. 

★★★★★★★★★★★★★★★★★★★★★★★★★★★★ 

A 

Ce la junularo. 

Juna K-do el Danio atentigis nin pri la 
neceso doni lokĉn en niaj gazetoj al la 
junularo. /iedaŭrinde ni ne plu povos dis - 
poni tutajn pagojn por la « fakoj »; scd ni 
komprencble volonte akceptas atentigojn k 
mallongaj n artikolojn de pedagogoj , 
junuloj , liberpensuloj k. c., kiuj laŭpove 
trovos lokon , ĉu en « S-ulo », ĉu en « S. It . » 

('i tie sckvas la dua parto de artikolo pri 
la pasintjara junulara tendaro okaze de la 
12-a SA I-hongreso. La unua parto jam 
aperis en la n-o 3<Jĥ de « S-ulo ». 

'' ' y • tied. 

Ni pripensis, kiel ni aranĝu la nutr- 
adon. Granda parto de la partopren- 
antoj ja estis vegetaranoj. Fine ni de- 
cidis prepari nur vegetaran manĝaĵon k 
lasi al la viandmangantoj, ĉu ili provizu 
sin mem per kolbaso ktp. Tia aranĝo 
certeestasla plej favora por ĉiu tendaro; 
vegetarano ne povas adapliĝi al viand- 
manĝajo. dum viandmanĝanto ĝenerale 
povas facile rezigni viandon por kelka 
tempo. 

Ror la tendaro sur Katarinenlinde ni 
ne havis precize fiksitan programon . A1 
kelkaj K-doj tio plaĉis, aliaj ne estis tute 
kontentaj pri tio. Fakte tute deta!e 
antaŭfiksita programo ne estis efektivig- 


ebla. La vetero estis tre ŝanĝiĝema; 
pro tio unufoje estis pli rekomendinde 
daŭrigi la komencitan pilkludon ansta- 
laŭ komenci la antaŭe liksitan fior- 
ekzercon. La mastrum-loboroj forprenis 
mullajn horojn; kromeni estis gastoj de 
la Eslingaj naturamikoj k gimnastikuloj. 
Niaj Sulcgrisaj gastigantoj komune 
vizitis nin en la hejnio, la Ŝtutgartaj 
Gek-doj dufoje venis al la tendaro, k 
ĉiun tagon posttagmeze k vespere mult- 
aj Gek-doj el <liversaj lokoj ĉirkaŭaj 
estis vizitantoj ĉe ni. Pro tio la tendaro 
estis tre bona propagando por nia 
lingvo. Sed kompreneble antaŭfiksila 
jirogramo jiro lio ofte ŝanĝiĝis. — Ni 
regule gimnastikis antaŭ la lavado. 
Krome ni tre fervore ekzercis j>arol- 
horon j>or la salutvespero de 1’ kon- 
greso. Kelkfoje ni kui>is pri la milit- 
danĝero k nia sinteno en okazo de 
militservo k de milito; k ni atingis 
pozitivajn rezultojn. 

Ne estas eble k eĉ ne konsilinde rigide 
insisti pri antaŭliksita programo. Oni 
adaptu la programon al la cirkons- 
tancoj : bonan veteron oni utiligu por 
bano, migrad >, ludo, ĉe malbona vetero 
oni favoru la kurs-laboron. Ror sukces- 
j)lena kurs-laboro estas necese, ke la 
partoprenontoj konigu, pri kiuj temoj ili 
interesiĝas, j>or ke la tendar-estro 
elektu temon iagrade interesan por ĉiu; 
aŭ la estro diskonigu difinitan temon k 
la jmrtoprenontoj komuniku, ĉu ili par- 
toprenos la kurson. 

Estas nepre necese apogi la kurs- 
laboron k la tutan tendar-laboron per 
lingva kurso. En Katarinenlinde, la j>lej 
multaj partoprenantoj ne estis tiom 
perfektaj esp-istoj por tre vigle j>arto- 
preni la diskutojn; ofte eĉ mankis la 
vorloj ĉe la mastruma laboro. Ĉiuj certe 
pli-perfektiĝis en la tendaro. Sed laŭ mi 
oni devas sisteme akceli la perfektiĝon 
per ĉiutaga mallonga kurso. 

Krom gimnasliko, mastrumado, eks- 
kursoj, kurso pri sj)cciala temo k lingva 
kurso estas rekomendinda ankaŭ kant- 
boro, por ke Ia esj>eranto-kantado pli 
bone j>rosperu en niaj medioj. — Granda 
tendar-fajro estiis tre bela fino de la tag- 
laboro. Sidante ĉirkaŭ la fajro, ĉiu povas 
rakonti elsia vivo, oni j>ovas kanti, eble 
iu deklamas k. s. 

Sed j>or efektivigi tian ampleksan 
programon, la tendarestro bczonas kun- 
Inboranlojn. Ne estas eble, ke li aŭ ŝi 
gvidu mastrumadon, lingvan kursonktp. 
Ankaŭ la estro havu ioin da libera tempo 
j>or si mem. Tial Gek-doj, kaj>ablaj eslri 
ium aferon, anoncu tion ĉe la preparo. 

Komj>reneble oni ankaŭ varbu ĉie 
partoprenantojn por tendaroj. Tiurilate 
la pasinta tendaro havis malfavoran 
sorton. Laŭ mia j>eto mi ricevis de du 
Gek-doj adresojn de eventualaj inte- 
resiĝantoj. A1 ĉiuj (H0-70) mi sendis 
invitojn, krome artikoleton al 2 natura- 
mikaj gazetoj francaj. Tamen la nombro 
da partoprenintoj ne eslis granda, ĉefe 
pro la ekonomia krizo. to/joo. 


AVIZO 


Pro la deviga ŝanĝo de !a presejo k la 
malfaeilajoj, kiujn ni havas momente rilate 
la akuratan liveradon de la gazetoj, ni de- 
cidis aperigi la venontan kajeron de «« Sen- 
nacieca Revuo » kiel duoblan numeron, 
kiu aperos proksimume je la t-a de julio. 

Ni liveros tiun n-ron al ĉiuj abonintoj. 
ankaŭ tiuj, kies abono finiĝas en junio. Sed 
ni fidas k esperas, ke speciale tiuj Ge- 
k-doj tuteakurate plupagu kotizon k abonon 
(por la 3-a kvaronjaro aŭ prefere por la 
duono de 1933). Pli ol iam ajn la sukceso 
de SAT dependas de la fidelo de ĝiaj anojt 
Rilate al - S-ulo • ni k opodas por atingi. 
ke la venonta numero aperu AKURATE je 
la 25-a de junio! 

Direkcio. 

★★★★★★★★★★★★★★★★★★★★★★★★★★★★ 


En nia movado. 

KRONIKO 

IIkitio. En urbeto apud LetchworU\ K-do Bru- 
kenberger fondis lab. esp. giupon kun 10 m. Ko- 
raenclĝis lie nova kuiso kun 12 seulaboruloj. Ĉe 
ueŭtrala esp. kongreso en Oksfordo s-ro Scott 
propagandparoiis anlaŭ 15 p. kiuj aretis ĉiuj 
S-uio » n k • Manifeston de Sennaciisloj •. 
Francio. Neuves-Maisons. Nova grupo kun 40 anoj. 
La kursojn llnis 29 p. Propapando okoze de Linua 
de majo. 

Hispanio. Kn urbeto Manises proksime de Valen- 
cia komenciĝis kurso por 15 gejunuloj, trvidala de 
ĉeĥa K-do^ 

Ni ricevis jenan leteron kun insista polo pri 
publikigo : 

Kelkaj memb* * oj de la Pariza Esp. iMborisla Grupo 

al Sinjoro Jung. 

Sinjoro, 

Ni indigne proteslas kontraŭ la artikolo aper- 
inta en n° 13, paĝo 2, de lleroldo. Ne pro la titolo 
ni disputu, ĝi prave Uiksas vian prozon : • Men- 
sogoj pri Gernranio •; vi ja provas encerbigi ilin 
al ni. Vi parolas pri bonordo, kiam oni enkarcer- 
igis nur « kelkinilojn da MarksisUij •. Vi montras 
al ni lu « tute demokralie elektita parlamento ». 
Taraen ĉiuj, vi ankaŭ, scias, kiel « demokratie • 
povis prupagandi la opoziciaj partioj. Slelon de 
I’ laborisla havaĵo, « popol- k sindikatdomoj », 
vi eĉ ne mencias. i 

Ne kredu tamen, ke ni miras; tute ne. Ni ĉiara 
konsciis, en kia koto dronas via « neŭtralismo • 
k tio eslas nur plia pruvo. Subiĝeraaj, (lateinaj, 
vi pli zorgas vian personan proflton ol interesoo 
de esperanto. Vi senpanlaloniĝus sub potenculo 
k proklomus, kc vi verŝas vian sangon por servo 
de nift niovado. 

Ni esperas, ke la ĉiulandaj konsciaj laboristoj 
trovos pli utilan viŝuzadon por via paperaĉo, 
k — ke ili komprenos sian solan vojon : al sen- 
naciece laborisma esperanlismo. 

Samtempe ni profllas la okazon por kuraĝigi 
uiajn germaniajn Gek-dojn en ilia senhalta batalo 
konlraŭ Ĉiajn Jungaĉojn k Jungestrojn en la 
mondo. 

Ankaŭ ni alvokas ĉiujn ne aboni al tiu faŝista 
gazeto k petas, ke kiuj jain abonis, liuj proteste 
malabonu. 

Subskribis ; A . Ozre % M. Aspes , Hamleto , Au- 
berger f Meyerpaul> R. Pollet r Goicocha r Karmazin , 
Gallo , L. Revel t Mcrigot , Laillet , P. Pdquier f 
Lcsage % Natnol , E. Baro. 


X Mi votas faciligi esperanion per tio, ke ni 
| eldonas pli facilajn lernolibrojn en ĉiuj 

♦ lingvoj. Germaua eidonu de tia lernolibro 
X aperis. 1 44 pĝ.; moderna aranĝo. Prezo I ink.g. 
| (I. 25 sv. fk.. I. 60 aŭslr. ŝil.) aŭegalvaloro en 

* sveda mono, afrankite. Mendu ĉe Eldonejo 
Rupida Vcnko, Uppsala , Svedio. 

NACIISMO 

Studo pri deveno , evoluado k sekvoj 

de K-do E. LANTI 


X Tiu originala esp. verko pritraktas 
funde k laŭ scienceca inaniero la 
gravan nacian problemon. 

124 pĝ. — Prezo : 7.20 fr. fr. 

t ADMINISTREJO DE SAT, 

l 253, RUE BOYER, PARIS 20 

Ekster nia movado. 

La konata siratosfcro-llugislo P.kar (Piccard) 
dirisdum inlervjuo, ke esp-o povas liavi grandan 
siguifon por la scienco. 

Pro la sukccso de Pesperanla eldono de gvidilo 
pri Milano k la Lombardaj Lagoj, lu Itala Turista 
Lnuiĝo decidis eldoni esp. gvidilon ankaŭ pri 
Roino. 

La 10-an ĝen. kunvenon de ĉeĥoslovaka Esp. 
Asocio (cn llradeo Kralove. 19.3) partoprenis 
6! rnembroj ei 31 lokoj. Skribc reprezentitaj estis 
krome 76 membroj. Estis akccptita rezolucio 
malfavora al la nova organizformo de V internacia 
inovado, proponita ĉe la Pariza Kongreso. 

' En 18 lokaj grupoj de Slovaka skolta unuiĝo 
katolikaj geskoltoj lernas esp-on. 

La hungara poŝto decidis eldoni bild-poŝtkartojn 
kun ollciala esperanto-teksto. Aperis belaspekta 
ilustriUi prospekto de la Budapesia Foiro (majo 
1933) en esperanto. 

Laŭ • La Socialisto • la esp. kurson, kiun 
prof. Kilian disaŭdigas el Brno, aŭskultas 
2000 personoj el 19 landoj. 

La espcranto-societo en Vilno (konsistanta 
ĉefe el judoj) protestas cn cirkulero kontrnŭ la 
okazigo de V nunjara universala kongreso en 
Kolonjo (Koln). Cetere oni atlĝas laŭtestuda 
temprnezuro al tiu ĉi •« jubilea * kongreso. Bi»j- 
koto.... Bojkoto*... 

La internucia servo de ’• Slavovska reforma » 
cn Prago (Praha I, Konviklska 5) uliligas esp-on 
por diskonigi sian planon pri reorganizo do la 
ekonomia vivo en la inondo. 


★★★★★★★★★★★★★★★★★★★★★★★★★★★★ 


RECENZEJO 

Daopc i*ice%hajn vcrkojn ni rcconzas, 
iinuopc riccvitajn ni nur ineiiciaN. 

Klara Mejer-Viĥman : Kontraŭ la regantaj 
perceptoj pri krimo k puno. Kl iu ncderl. trad. 
Nihane . Eld. Komitato por agado kontraŭ la 
reg. perceptoj pri krimo k puno, Amsterdamo 
8 p. 12 X 18 cm. Prezo : 10 ekz. 0,50 h. guld. 
(1 sv. fk.) ĉe adr. : 01ympiaweg 36, Amsterdam-Z. 

Tre utila k disvastiginda broŝureto pri la 
deu ando de kriinulo k juĝado. Cctere iain la 
teksto de tiu parolado de socialistino aperis en 
• S-ulo ». 

P. Nylen : Esperanta-sveda Vortaro. Eldona 
Societo Esperanlo, Stockholm , Box 698-232 p. 
11,5x18 cm. Prezo broŝ. 3.75 kr., bind. 5.-kr. 

Tre ampleksa k riĉenhava vortaro, zorge kom- 
pilita. 

Ŝlosilo por sve<llingvanoj. Nova eldono (120- 
140 miloj). Eldona Societo Esperanto, Stockholm. 
Prezo : 0,10 sv. kr. 

Einar Dahl : Dialogoj en Esperanto. Eldona 
Societo Esperanto, Stockbolm. 1932. — 31 p. 
Korm. 11x19. Prezo : 0.50 sv. kr. 

La libreto entenas materialon por perfektigaj 


SENNACIULO 


kursoj k grupaj kunvenoj en forino de dek dia- 
logoj kun simpla enhavo rilata al la ĉiutttga vivo. 
Prilingve ni notis : « ŝipo malŝarĝas en la haveno • 
(devas esti : malŝarĝiĝas aŭ estas malsarĝata) (p. 7). 
Anst. * kaj... kaj • oni dim • tieL.. kiel » (p. II); 
« no » (ansL nu) (p. 12). 

Seppik-Malmgren. Systematisk kurs Esperanto. 

(Sistema kurso). Kld. Societo Esperanlo. Stock- 
holm. 88 p. Form. 11x17. Prezo : 0.75 sv. kr. 
Aperis jam 2 eldonoj. 

Lernolibro, uzebla cn rektmelodaj kursoj en 
Svedio, kun multaj svedlingvaj klarigoj k ko- 
rnentoj. (»i cstis bone akceptota,ĉar vendiĝis 3 inii 
ekz-oj dum tri monatoj. Ni notas rekomendon al 
laboristaj kursanoj aliĝi al SAT. Nova lingva 
fonno : « Danmarko • (p. 29) por Danio. 

Esperanta gvidlibro pri la linioj de la ĉeĥo- 
slovaka ŝtata fervojaro. 11 geograOaj karUij kun 
1 10 bildoj k klarigaj tekstoj. Senpage sendata al 
ĉiu pelanto. Adreso : Ministerio de Fervejoj, 
Praha. 

\ova j;a/rlo. 

Fajrero. N-o 1. Jan./fel»r. 1933. Dumonala inter- 
ligilo de la Intern. Proleta Kooperado en la tri- 
nacia regiono : Bejnlando-Valonio-Limburgo. 
Adm. 26, rue de la Meuse, Souverain-Wandre , 
Belgio. 4 p. Fbnn. 20x30 cm. Abonprezo: 
3 b. fr. 

Ĉio sciiginda en tiu nova gazeteto tutc espe- 
rantlingva povus Irovi lokon en • S-uIo ». Tamen 
la redakloro persofismaj konsideroj provas pravigi 
la starigon de sia propra • butiko », kiu devigas 
la auojn elspezi monon pof plia esp-a entre- 
preno. 

♦ O t 

La esj>-klubo • Laborista » en Amotfors $ 

♦ deziras korespondantojn k informojn pri la- X 
| borista movado en la tuta inondo. Kolektive | 
| aŭ individue. Skribu inultnombre! Rcsp. $ 
X garantiata. Adreso : Jobn Johansson, Fack 71. X 

♦ Amotfors (Svedto). | 

MEMORNOTO 

m 

Represis el « S-ulo »» : Le Cooptrateur de Francc , 
Paris, 22. 4, Koop. movad<te;i Stokh. (403). 

Priesper. artik. k notojn enhavis : Necn. 

Antverpeno, t. 4., 1. 5. (rubr.) 1 ; Signalen , Stokh. 
(rubr.), 13., 20., 27. 4., 4. 5.; De Fakkel , Amsterd. 
(rubr.), 15., 22. 4., 4. 5., 6. 5. A Vida Social , 
Lisboa, 15. 4. (rubr.j*; Le Nouvelliste , Pointe-a- 
Pilrc, 11. 3; Le Progr&s , Lyon, 17., 18. 4. 

La revuo • Nervio », Buenos Aires (junio 32) 
publikigis artikolon de lv-do Lanti pii Eŭropo- 
Ameriko kun atentigo pri esperanto. 

★★★★★★★★★★★★★★★★★★★★★★★★★★★★ 


ĈEĤLINGVANOJ ! 

• l.:i l.aboriHta Esperantisino » 
de K-do E. LANTI 
jus apcris en celui linuvo! 


Jain ekzistis angla, gerrnana, nederlanda k 
sveda eldonoj de tiu populariĝinta broŝuro, kiu 
estas bonega propagandilo, ĉar ĝi pravigas k 
fuudamentigas ninn movadon. 

Mendu do senprokraste k grandkvnnte la ĉeh- 
lingvan cliionon ĉe : 

Laborista Ligo Ksperantista, Vrago VII , Domo- 
vina, aŭ ĉe K-do Pelcman, Plzen , SIadk<»vskeho 29. 
— Prezo 2.50 kĉ, per poŝto 3 kr. Oni povas pagi 
per ĉeĥoslov. poŝtm. en letero. 


1 La rubriko de tiu ĉi nova kontraŭfaŝisma 
revuo estas tute esperanta ; atentinda unuaniajn 
arlikolo. 

2 Tutpaĝa esp-rubrikol Adreso por kunlaboraĵoj : 
• Antaŭen », Bua da Costa 124, 1°, Lisboa. 


Prologo ! 

Karaj vi proleloj frata j , 
estu kore salutataj 
je la hodiaŭa iago! 

Afontru ni per vorC k ago, 

Ke ni estas kum konscio 
membroj de mondfamilio! 

— prolet-ecaj laŭ tendenco , 

— firmaj en la konsekvenco, 
ke plej taŭgas esperanio 
porproleta bntalanto; 

ĉar studad' de idiomoj 
taŭgas ne por simplaj homoj . 

Kaj laŭ nia opinio : 

« ĉiu kulto por nacio 
estas kontraŭ homracio, 

— ja eĉ ag' de V reakcio! >» 

Tial — viro de l fabriko, 
agu ĉiam laŭ logiko : 

« Esperanton sur tuttero 
en batalo por libero! » 

Spite al naci-nebuloj , 

— estu ni Sennaciuloj! >» 

J. Burger (001). 


•>♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦ 

NE PROKRASTU LA KONGRES-ALIĈON! ! 

Nur se vi aliĝos ĝis la 1 5-a de junio, la 
O. K. K. povas garantii pri malmultekosta 
loĝejo por vi! 

♦♦♦♦♦♦♦♦♦♦♦♦♦♦♦♦♦♦♦♦♦♦♦«♦♦♦♦♦«♦♦♦♦♦♦♦♦♦♦»♦♦♦♦♦♦♦♦♦♦♦♦♦♦♦ 

KORESPONDADO 

GERMANIO 

K-do //. llaasen , Gasthausstr. 51, M. Gladbach , 
interŝ. PM kun Eŭropo, pref. Hispanio k Portu- 
galio. 

PORTUGALIO 

K-do Joaguim l*ereira t ĉarpenlisto, Bua da Costa 
59, 3° E-do, l.isboa , dez. kor. kĉl. Gek-doj, pĉt. 
Besp. gar. 

SOVETIO 

K-dino Lena ĉeĥoviĉ y Klovskij Spusk 2/1, Kiev , 
interŝ, esp-aĵojn. 

K-do V. Ŝirjaev , Pentoieevskaja 16, kv. 12. 
Moskvo 41, dez. kor. 

K-do K. Ĉenĉov , Bajkalskaja 44, Stalingrad , dez. 
kor-antojn. 

SVEDIO 

2 K-doj interŝ. Pl, kĉl. J<m la adresoj : K-<loj 
Gunnar Strŭin k Ivan Nvguist, L. B. 108, Hagfors. 

★★★★★★★★★★★★★★★★★★★★★★★★★★★★ 

RADIO-PROGRAMO 

27 majo : 

17.50-18.00 : Brno, 341,7 m, pri Beneŝ. 

18.30- 18.45 : Zagreb, 307,1 m, parolado. 

28 majo : 

10.30- 10.30 : Marseille, dialogoj, anekdotoj. 
21.15*21.45 : Minsk, 1103 m, astoista disaŭdigo. 


♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦H 

X 30 Boterdamaj esperantisloj dez. koresp. 

| kun Gek-doj el la luta mondo, individue aŭ 


| kolektive. Skribu grandiiombre al J . Peterse f 
X 2* Rezerveboezemstr. 14, Rotterdam , Nederl. 

♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦♦ 


j 


1 Ĉi tiu versaĵo taŭgas speciale por esti deklam 
ata durn festaranĝoj dc grupoj k kluboj. 


I 


BRODARD ET TAUPIN, Couloimniers-Paris. 










































